Imtella' Mejju 7, 2021 Dwar il-varjanti f'Malta, is-Supretendent tas-Saħħa Professur Charmaine Gauci qalet li l-maġġoranza huma dak Ingliż. F'konferenza tal-aħbarijiet , Profs. Gauci spjegat li hawn 5 każijiet ta' varjant mill-Afrika t'Isfel u 22 mill-varjant tal-Brażil. M'hawn ebda każ ta' varjant Indjan. Dwar il-każijiet tal-varjant Brażiljan qalet li l-maġġorparti tagħhom kienu mill-cluster ta' studenti universitarji li jgħixu flimkien f'kumpless. Qalet li kien hemm 2 każijiet oħra u persuna oħra relatata ma' dan il-cluster. Kien hemm ukoll xi każijiet sporadiċi li ma kinux relatati ma' safar.